લાખણી તાલુકાના કમોડી ગામના એક ખેડૂતે જમીનને બોજા મુક્ત કરવા માટે ICICI બેન્કના ખોટા સહી સિક્કાવાળા નો ડ્યુ સર્ટી લઇ લાખણી તાલુકાના સેવાસદન ની ઈ-ધરા શાખામાં રજૂ કર્યું હતું. જે બાબતની બેન્કમાં 135- ડી ની નોટિસ બજવણી કરતા તે સર્ટી ખોટુ હોવાનું માલૂમ પડ્યું હતું. પરંતુ ICICI બેન્ક દ્વારા બેન્કના ખોટા સિક્કા અને સહી કરનાર ખેડૂત વિરૂદ્ધ બેન્ક દ્વારા કોઈ પગલાં ન લેવાતા તેમજ કોઇ ગુનો નોંધાવવામાં ન આવતા સમગ્ર પંથકમાં બેંક દ્વારા જ ખોટા નો ડ્યુ સર્ટી નો ઉપયોગ કરનારા ગુનેગારોને છાવરવામાં આવતા હોવાની ચર્ચાએ જોર પકડયુ હતું.